Armenialaisten aakkosten puisto

Armenialaisten aakkosten puisto (arm. Հայոց այբուբենի հուշարձան, Hajots’ ajbubeni hušardzan) on Artašavanin kylässä sijaitseva puisto, joka on omistettu armenialaisille aakkosille. Puiston alueelta löytyy myös patsaita, jotka esittävät aakkosten kehittäjää Mesrop Maštotsia ja muita tunnettuja armenialaisia älymystön edustajia. Kaikki patsaat on valmistettu kalkkikivestä. Puiston on suunnitellut arkkitehti Jim Torosjan. Puisto avattiin vuonna 2005 armenialaisten aakkosten 1600-juhlavuoden kunniaksi. Puisto ei peri kävijöiltä pääsymaksua. Oma kirjoitusjärjestelmä on kansallinen ylpeydenaihe armenialaisille, mikä oli yksi syy puiston rakentamiseen. Galleria Lähteet